
A. ŽENKLINIMAS




























INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

NOVYNETTE 150/20 mikrogramų plėvele dengtos tabletės
Dezogestrelis/ Etinilestradiolis

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Vienoje plėvele dengtoje tabletėje yra 150 mikrogramų dezogestrelio ir 20 mikrogramų etinilestradiolio.

3.	PAGALBINIŲ MEDŽIAGŲ SĄRAŠAS

Sudėtyje yra laktozės monohidrato. Daugiau informacijos pateikta pakuotės lapelyje.

4.	FARMACINĖ FORMA IR KIEKIS PAKUOTĖJE

21 plėvele dengta tabletė

5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki MMMM/mm. 

9.	SPECIALIOS LAIKYMO SĄLYGOS

Laikyti žemesnėje kaip 30 C temperatūroje, gamintojo pakuotėje. 

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas UAB „Limedika“.

12.	LYGIAGRETAUS IMPORTO LEIDIMO NUMERIS 

Lyg.imp.Nr.: LT/L/16/0396/001

13.	SERIJOS NUMERIS

Serija: {      }.

14.	PARDAVIMO (IŠDAVIMO) TVARKA

Receptinis vaistinis preparatas.

15.	VARTOJIMO INSTRUKCIJA


16.	INFORMACIJA BRAILIO RAŠTU

NOVYNETTE 


Gamintojas: Gedeon Richter Plc., Gyömrői út 19-21, 1103 Budapest,Vengrija.
Perpakavo BĮ UAB „Norfachema“.
Perpak. serija {      }.

Lygiagrečiai importuojamas vaistinis preparatas skiriasi nuo referencinio vaistinio preparato pagalbinėmis medžiagomis ir laikymo sąlygomis: lygiagrečiai importuojamame vaistiniame preparate yra chinolino geltonojo (E104), preparatą rekomenduojama laikyti gamintojo pakuotėje.
























B. PAKUOTĖS LAPELIS

NOVYNETTE 150/ 20 mikrogramų plėvele dengtos tabletės
Dezogestrelis/Etinilestradiolis

Svarbūs dalykai, kuriuos reikia žinoti apie sudėtinius hormoninius kontraceptikus (SHK)
· Teisingai naudojant, tai yra vienas iš patikimiausių grįžtamojo poveikio kontracepcijos metodų.
· Sudėtiniai hormoniniai kontraceptikai šiek tiek didina kraujo krešulių venose ir arterijose riziką, ypač pirmaisiais metais arba vėl pradėjus juos vartoti po 4 savaičių arba ilgesnės pertraukos.
· Jeigu manote, kad Jums galbūt pasireiškė kraujo krešulio simptomų, būkite budrūs ir kreipkitės į gydytoją (žr. 2 skyriuje skyrelį „Kraujo krešuliai“).

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums
svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas),  kreipkitės į  gydytoją, vaistininką arba slaugytoją. Žr. 4 skyrių.

 Apie ką rašoma šiame lapelyje ?

1. Kas yra NOVYNETTE ir kam jis vartojamas
2. Kas žinotina prieš vartojant NOVYNETTE
3. Kaip vartoti NOVYNETTE
4. Galimas šalutinis poveikis
5. Kai laikyti NOVYNETTE 
6. Pakuotės turinys ir kita informacija


1. Kas yra NOVYNETTE ir kam jis vartojamas

NOVYNETTE yra sudėtinė geriamoji kontraceptinė tabletė, kurio sudėtyje yra dviejų rūšių moteriškų lytinių hormonų: estrogeno etinilestradiolio ir maža dozė progestogeno dezogestrelio. Šie hormonai Jums padeda apsisaugoti nuo nėštumo taip pat, kaip ir dėl natūralių hormonų poveikio negalite naujai pastoti jau būdama nėščia.
Kombinuota kontraceptinė tabletė saugo nuo nėštumo trimis būdais:
-	iš kiaušidės neišsiskiria subrendusi kiaušialąstė (nevyksta ovuliacija);
-	gimdos kaklelio gleivės sutirštėja ir trukdo spermijams pasiekti kiaušialąstę;
-	gimdos gleivinė nesustorėja tiek, kad joje galėtų įsitvirtinti apvaisinta kiaušialąstė.

NOVYNETTE vartojamas apsisaugoti nuo nėštumo. 

Atminkite, kad sudėtinės kontraceptinės tabletės, įskaitant NOVYNETTE , neapsaugo nuo ŽIV infekcijos (AIDS) ir kitų lytiškai plintančių ligų. Nuo jų apsaugoti gali tik prezervatyvas.


  Kas žinotina prieš vartojant NOVYNETTE

Bendros pastabos
Prieš pradėdamos vartoti NOVYNETTE, turite perskaityti 2 skyriuje pateikiamą informaciją apie kraujo krešulius. Ypač svarbu perskaityti kraujo krešulio simptomus (žr. 2 skyriuje skyrelį „Kraujo krešuliai“).
Prieš Jums pradedant vartoti NOVYNETTE, Jūsų gydytojas užduos keletą klausimų apie Jūsų asmeninę ir kraujo giminaičių sveikatos istoriją. Taip pat gydytojas pamatuos kraujospūdį ir, atsižvelgdamas į Jūsų asmeninę situaciją, gal būt atliks tam tikrus tyrimus.

NOVYNETTE vartoti negalima:
Jeigu Jums yra bent viena iš toliau išvardytų būklių, NOVYNETTE vartoti negalima. Jeigu Jums yra bent viena iš toliau išvardytų būklių, reikia pasakyti gydytojui. Gydytojas su Jumis aptars, koks būtų tinkamesnis kitas kontracepcijos metodas.
· jeigu Jums yra (arba kada nors buvo) kraujo krešulys kojų (giliųjų venų trombozė, GVT), plaučių (plaučių embolija, PE) ar kitų organų kraujagyslėse;
· jeigu žinote, kad Jums yra sutrikimas, veikiantis kraujo krešėjimą, pvz., baltymo C trūkumas, baltymo S trūkumas, antitrombino III trūkumas, Leideno V faktorius arba antifosfolipidiniai antikūnai;
· jeigu Jums reikalinga operacija arba ilgą laiką nevaikštote (žr. skyrių „Kraujo krešuliai“);
· jeigu Jums kada nors buvo širdies priepuolis (miokardo infarktas) arba insultas;
· jeigu Jums yra (arba kada nors buvo) krūtinės angina (būklė, kuri sukelia sunkų krūtinės skausmą ir   gali būti pirmasis širdies priepuolio [miokardo infarkto] požymis) arba praeinantysis smegenų išemijos priepuolis (PSIP – trumpalaikiai insulto simptomai);
· jeigu Jums yra bent viena iš toliau nurodytų ligų, galinčių didinti krešulio arterijose riziką:
· sunkus cukrinis diabetas su kraujagyslių pažeidimu,
· labai didelis kraujospūdis,
· labai didelis riebalų (cholesterolio arba trigliceridų) kiekis kraujyje,
· būklė, vadinama hiperhomocisteinemija;
jeigu Jums būna (arba kada nors būdavo) tam tikro tipo migrena, vadinama „migrena su aura“.
jeigu yra arba buvo kasos uždegimas (pankreatitas);
jeigu sergate ar sirgote sunkia kepenų liga, kol funkciniai kepenų rodmenys nenormalūs;
jeigu yra arba buvo kepenų navikas (piktybinis arba gerybinis);-         jeigu sergate ar sirgote arba įtariamas krūties ar lyties organų vėžys; 
jeigu dėl neaiškios kilmės kraujuojama iš makšties;
jeigu esate arba manote, kad galite būti nėščia.
jeigu yra alergija etinilestradioliui ar dezogestreliui arba bet kuriai pagalbinei šio vaisto medžiagai (jos išvardytos 6 skyriuje);

Įspėjimai ir atsargumo priemonės 
Pasitarkite su gydytoju arba vaistininku, prieš vartodama NOVYNETTE.
Jeigu Jums yra bet kuri iš žemiau išvardytų ligų ar būklių, NOVYNETTE galite vartoti tik gydytojui  atidžiai prižiūrint, nes vartojant kontraceptines tabletes, šios būklės gali pasunkėti. 

Kada reikia kreiptis į gydytoją?
Kreipkitės skubios medicininės pagalbos
jeigu pastebėjote galimų kraujo krešulio požymių, galinčių reikšti, kad Jums susidarė kraujo krešulys kojoje (t. y., giliųjų venų trombozė), kraujo krešulys plaučiuose (t. y., plaučių embolija), ištiko širdies priepuolis (miokardo infarktas) arba insultas (žr. toliau esantį skyrelį „Kraujo krešuliai“).
Šio sunkaus šalutinio poveikio simptomai aprašyti skyrelyje „Kaip atpažinti kraujo krešulį“.

Jeigu Jums tinka bent viena iš toliau nurodytų būklių, pasakykite gydytojui.
Jeigu tokia būklė pasireiškia arba pasunkėja vartojant NOVYNETTE, taip pat reikia pasakyti   gydytojui.
jeigu sergate Krono liga arba opiniu kolitu (lėtine uždegimine žarnyno liga);
jeigu sergate sistemine raudonąja vilklige (SRV – liga, veikiančia natūralią organizmo apsaugos sistemą);
jeigu Jums yra hemolizinis ureminis sindromas (HUS – inkstų nepakankamumą sukeliantis kraujo krešėjimo sutrikimas);
jeigu sergate pjautuvo pavidalo ląstelių anemija (paveldima raudonųjų kraujo ląstelių liga);
jeigu Jūsų kraujyje yra padidėjusi riebalų koncentracija kraujyje (hipertrigliceridemija) arba teigiama šios būklės šeimos anamnezė. Hipertrigliceridemija yra susijusi su padidėjusia pankreatito (kasos uždegimo) išsivystymo rizika;
jeigu Jums reikalinga operacija arba ilgą laiką nevaikštote (žr. 2 skyrių „Kraujo krešuliai“);
jeigu Jūs ką tik gimdėte, Jums yra padidėjusi kraujo krešulių rizika. Turite paklausti gydytojo, po kiek laiko po gimdymo galėsite pradėti vartoti NOVYNETTE;
jeigu Jums yra poodinių venų uždegimas (paviršinis tromboflebitas);
jeigu Jūsų venos mazguotos ir išsiplėtusios.
jeigu sergate cukriniu diabetu;
jeigu sergate depresija;
jeigu sergate epilepsija (žr. skyrių „Kiti vaistai ir NOVYNETTE“);
jeigu būta sutrikimų, pirmą kartą pasireiškusių ar pablogėjusių nėštumo metu arba anksčiau pavartojus lytinių hormonų;(pvz., apkurtimas, medžiagų apykaitos liga, vadinama porfirija, odos liga, vadinama nėštumo pūsleline, nervų liga, vadinama Saidenhemo chorėja); 
jeigu yra arba buvo rudmė (gelsvai rudų pigmentinių odos dėmių, vadinamų nėštumo dėmėmis,ypač veido srityje). Tokiu atveju negalima ilgai degintis saulėje ar švitintis ultravioletiniais spinduliais.
sergate paveldima angioneurozine edema; egzogeniniai estrogenai gali sukelti arba paaštrinti angioneurozinės edemos simptomus. Jeigu pasireiškia tokie angioneurozinės edemos simptomai kaip ištinęs veidas, liežuvis ir (arba) ryklė, sunkumas praryti ar diegligė kartu su sunkumu kvėpuoti, nedelsdama kreipkitės į gydytoją.

      Vartojant kontraceptines tabletes, išvardytos būklės gali pasunkėti; todėl vartojant kontraceptines tabletes, reikia reguliariai tikrintis sveikatos būklę.

KRAUJO KREŠULIAI
Vartojant sudėtinį hormoninį kontraceptiką, pvz., NOVYNETTE, Jums yra didesnė kraujo krešulio  atsiradimo rizika nei jo nevartojant. Retais atvejais kraujo krešulys gali užkimšti kraujagysles ir sukelti sunkius sutrikimus.
Kraujo krešulių gali atsirasti:
venose (vadinama venų tromboze, venų tromboembolija arba VTE),
arterijose (vadinama arterijų tromboze, arterijų tromboembolija arba ATE).
Kraujo krešuliai ne visada visiškai išnyksta. Retais atvejais krešuliai gali sukelti sunkius ilgalaikius padarinius arba labai retais atvejais jie gali baigtis mirtimi.
Svarbu atsiminti, kad bendra kenksmingo kraujo krešulio dėl NOVYNETTE vartojimo rizika yra   maža.

KAIP ATPAŽINTI KRAUJO KREŠULĮ
Jeigu pastebėjote bent vieną iš šių požymių ar simptomų, kreipkitės skubios medicininės pagalbos.

	Ar Jums pasireiškia bent vienas iš šių požymių?
	Kokia Jums gali būti būklė?

	Vienos kojos, pėdos patinimas arba patinimas išilgai kojos venos, ypač jeigu susijęs su:
· kojos skausmu arba skausmingumu, kuris gali būti juntamas tik stovint arba vaikščiojant;
· padidėjusia paveiktos kojos temperatūra;
· pakitusia, pvz., išbalusia, paraudusia ar pamėlusia kojos odos spalva.

	Giliųjų venų trombozė

	· staigus nepaaiškinamas dusulys arba kvėpavimo padažnėjimas;
· staigus kosulys be aiškios priežasties, kuris gali būti su krauju;
· aštrus krūtinės skausmas, kuris gali padidėti giliai kvėpuojant;
· sunkus galvos svaigimas ar sukimasis;
· dažnas arba neritmiškas širdies plakimas;
· sunkus skrandžio skausmas.

Jeigu abejojate, kreipkitės į gydytoją, nes kai kurie iš šių simptomų, pvz., kosulys ar dusulys, gali būti neteisingai palaikyti lengvesne būkle, pvz., kvėpavimo takų infekcija (pvz., paprastu peršalimu).
	Plaučių embolija

	Simptomai, dažniausiai pasireiškiantys vienoje akyje:
· staigus apakimas arba
· skausmo nesukeliantis neryškus regėjimas, kuris gali progresuoti iki apakimo.
	Tinklainės venos trombozė (kraujo krešulys akyje)

	· krūtinės skausmas, diskomfortas, spaudimas, sunkumas;
· veržimo ar pilnumo pojūtis krūtinėje, rankoje ar po krūtinkauliu;
· pilnumo, nevirškinimo arba užspringimo pojūtis;
· viršutinės kūno dalies diskomfortas, plintantis į nugarą, žandikaulį, gerklę, ranką ir skrandį;
· prakaitavimas, pykinimas, vėmimas ar galvos sukimasis;
· labai didelis silpnumas, nerimas ar dusulys;
· dažnas arba neritmiškas širdies plakimas.
	Širdies priepuolis (miokardo infarktas)

	· staigus veido, rankos ar kojos silpnumas ar tirpulys, ypač vienoje kūno pusėje;
· staigus sumišimas, kalbėjimo ar supratimo sutrikimas;
· staigus matymo viena ar abiem akimis sutrikimas;
· staigus vaikščiojimo sutrikimas, galvos sukimasis, pusiausvyros ar koordinacijos sutrikimas;
· staigus, sunkus ar ilgalaikis galvos skausmas be žinomos priežasties;
· sąmonės netekimas ar apalpimas su traukuliais arba be jų.

Kartais insulto simptomai gali būti trumpalaikiai ir jie gali beveik iš karto ir visiškai išnykti, tačiau vis tiek turite kreiptis skubios medicininės pagalbos, nes Jums gali būti kito insulto rizika.
	Insultas

	· galūnės patinimas ir lengvas pamėlynavimas;
· sunkus pilvo skausmas (ūmus pilvas).
	Kraujo krešuliai, užkemšantys kitas kraujagysles



KRAUJO KREŠULIAI VENOJE

Kas gali atsitikti, jeigu venoje susidarė kraujo krešulys?
Sudėtinių hormoninių kontraceptikų vartojimas yra susijęs su padidėjusia kraujo krešulių venoje (venų trombozės) rizika. Tačiau šis šalutinis poveikis yra retas. Dažniausiai jis pasireiškia pirmaisiais sudėtinių hormoninių kontraceptikų vartojimo metais.
Jeigu kojos ar pėdos venoje susidarė kraujo krešulys, jis gali sukelti giliųjų venų trombozę (GVT).
Jeigu kraujo krešulys iš kojos patenka į plaučius, jis gali sukelti plaučių emboliją.
Labai retai krešulys gali susidaryti kito organo, pvz., akies, venoje (tinklainės venos trombozė).

Kada kraujo krešulio susidarymo venoje rizika yra didžiausia?
Didžiausia kraujo krešulio susidarymo venoje rizika yra pirmaisiais metais, kai sudėtinis hormoninis kontraceptikas vartojamas pirmą kartą. Ši rizika taip pat gali būti didesnė, jeigu vėl pradėsite vartoti sudėtinį hormoninį kontraceptiką (tą patį arba kitą vaistą) po 4 savaičių arba ilgesnės pertraukos.
Po pirmųjų metų ši rizika mažėja, tačiau lieka šiek tiek didesnė nei nevartojant sudėtinio hormoninio kontraceptiko.
Nutraukus NOVYNETTE vartojimą, Jums esanti kraujo krešulio atsiradimo rizika vėl tampa normali per kelias savaites.

Kokia yra kraujo krešulio susidarymo rizika?
Ši rizika priklauso nuo natūralios Jums esančios VTE rizikos ir vartojamo sudėtinio hormoninio kontraceptiko tipo.
Bendra kraujo krešulio atsiradimo kojoje ar plaučiuose (GVT arba PE) rizika vartojant NOVYNETTE  yra maža.
Maždaug 2 iš 10 000 moterų, kurios nevartoja SHK ir nėra nėščios, per metus susidarys kraujo krešuliai.
Maždaug 5 7 iš 10 000 moterų, kurios vartoja sudėtinius hormoninius kontraceptikus, kurių sudėtyje yra levonorgestrelio, noretisterono arba norgestimato, per metus susidarys kraujo krešuliai.
Maždaug 9 12 iš 10 000 moterų, kurios vartoja sudėtinius hormoninius kontraceptikus, kurių sudėtyje yra dezogestrelio, pvz., NOVYNETTE, per metus susidarys kraujo krešuliai.
Kraujo krešulio susidarymo rizika yra įvairi ir priklauso nuo individualios medicininės anamnezės (žr. „Veiksniai, kurie didina kraujo krešulio riziką“ toliau).

	
	Kraujo krešulio susidarymo per metus rizika

	Moterys, kurios nevartoja sudėtinių hormoninių tablečių, pleistro ar žiedo ir nėra nėščios
	Maždaug 2 iš 10 000 moterų

	Moterys, vartojančios sudėtines hormonines tabletes, kurių sudėtyje yra levonorgestrelio, noretisterono ar norgestimato
	Maždaug 5‑7 iš 10 000 moterų

	Moterys, kurios vartoja NOVYNETTE 
	Maždaug 9‑12 iš 10 000 moterų



Veiksniai, kurie didina kraujo krešulių venose riziką
Kraujo krešulių susidarymo rizika vartojant NOVYNETTE yra maža, tačiau kai kurios būklės šią riziką didina. Ši rizika yra didesnė:
jei turite labai daug antsvorio (kūno masės indeksas (KMI) viršija 30 kg/m²);
jei kuriam nors Jūsų kraujo giminaičiui buvo susidaręs kraujo krešulys kojoje, plaučiuose arba kitame organe ankstyvame amžiuje (pvz., maždaug iki 50 metų). Tokiu atveju Jums gali būti paveldimas kraujo krešėjimo sutrikimas;
jei Jums reikalinga operacija arba ilgą laiką nevaikštote dėl sužalojimo, ligos arba sugipsuotos kojos. Likus kelioms savaitėms iki operacijos arba kol Jūsų judrumas ribotas, gali reikėti nutraukti NOVYNETTE vartojimą. Jeigu Jums reikia nutraukti gydymą NOVYNETTE, paklauskite gydytojo, kada galėsite vėl pradėti jį vartoti;
su amžiumi (ypač jeigu Jums yra daugiau nei maždaug 35 metai);
gimdėte prieš mažiau nei kelias savaites.
Kuo daugiau šių sąlygų Jums tinka, tuo kraujo krešulio susidarymo rizika yra didesnė.
Keliavimas oro transportu (> 4 valandas) gali laikinai padidinti kraujo krešulio susidarymo riziką, ypač jeigu Jums yra kitų išvardytų rizikos veiksnių.
Svarbu pasakyti gydytojui, jeigu Jums tinka bet kuri iš šių sąlygų, net jeigu nesate tikra. Gydytojas gali nuspręsti, kad NOVYNETTE vartojimą reikia nutraukti.
Jeigu vartojant NOVYNETTE pasikeitė bet kuri iš pirmiau išvardytų sąlygų, pvz., kraujo giminaičiui pasireiškė trombozė be žinomos priežasties arba priaugote daug svorio, pasakykite gydytojui.

KRAUJO KREŠULIAI ARTERIJOJE
Kas gali atsitikti, jeigu arterijoje susidarė kraujo krešulys?
Arterijoje, kaip ir venoje, susidaręs kraujo krešulys gali sukelti sunkių sutrikimų. Pavyzdžiui, jis gali sukelti širdies priepuolį (miokardo infarktą) arba insultą.

Veiksniai, kurie didina kraujo krešulio arterijoje riziką:
Svarbu atkreipti dėmesį, kad širdies priepuolio (miokardo infarkto) arba insulto dėl NOVYNETTE  vartojimo rizika yra labai maža, bet ji gali padidėti:
su amžiumi (virš maždaug 35 metų amžiaus);
jeigu rūkote. Vartojant sudėtinius hormoninius kontraceptikus, pvz., NOVYNETTE, patartina nerūkyti. Jeigu negalite mesti rūkyti ir Jums yra daugiau nei 35 metai, gydytojas gali patarti Jums naudoti kitą kontracepcijos metodą;
jeigu turite antsvorio;
jeigu Jūsų kraujospūdis yra padidėjęs;
jeigu kuriam nors iš  Jūsų kraujo giminaičių buvo širdies priepuolis (miokardo infarktas) arba insultas ankstyvame amžiuje (maždaug iki 50 metų). Tokiu atveju Jums taip pat gali būti didesnė širdies priepuolio (miokardo infarkto) arba insulto rizika;
jeigu Jums ar kam nors iš Jūsų kraujo giminaičių nustatyta didelė riebalų (cholesterolio arba trigliceridų) koncentracija kraujyje;
jeigu Jums pasireiškia migrena, ypač migrena su aura;
jeigu Jums yra širdies sutrikimas (vožtuvo sutrikimas ar ritmo sutrikimas, vadinamas prieširdžių virpėjimu);
jeigu sergate cukriniu diabetu.
Jeigu Jums tinka daugiau nei viena iš išvardytų sąlygų arba bet kuri iš šių būklių yra sunki, kraujo krešulio susidarymo rizika gali būti dar didesnė.
Jeigu vartojant [sugalvotas pavadinimas] pasikeitė bet kuri iš pirmiau išvardytų sąlygų, pvz., pradėjote rūkyti, kraujo giminaičiui pasireiškė trombozė be žinomos priežasties arba priaugote daug svorio, pasakykite gydytojui.

Kontracepcinės tabletės ir vėžys
Kai kurių epidemiologinių tyrimų duomenimis, ilgai geriamųjų kontraceptikų vartojančioms moterims gimdos kaklelio vėžio rizika gali būti didesnė, tačiau dar nėra vienos nuomonės, kiek didesnė rizika yra susijusi kitais veiksniais, lytiniu aktyvumu ir kitais faktoriais, pvz.,  žmogaus papilomos viruso (ŽPV) infekcija.
Krūties vėžys truputį dažniau diagnozuojamas kontraceptines tabletes vartojančioms moterims, tačiau nenustatyta, ar padažnėjimą sukelia kontraceptinių tablečių vartojimas. Galbūt jas vartojančios moterys dažniau tiriamos, todėl krūties vėžys anksčiau diagnozuojamas. Nustojus vartoti, šis padažnėjimas palaipsniui išnyksta. Labai svarbu reguliariai tikrinti krūtis ir jeigu apčiuopėte gumbą krūtyje, pasitarkite su gydytoju.

Kontraceptines tabletes vartojančioms moterims retai pasitaiko gerybinių, o dar rečiau – piktybinių kepenų navikų. Jeigu jums labai skauda pilvą, nedelsdama kreipkitės į gydytoją.

Vaikams ir paaugliams
Dezogestrelio saugumas ir veiksmingumas jaunesnėms nei 18 metų paauglėms neištirti. Duomenų nėra.

Kiti vaistai ir NOVYNETTE 
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Bet kuriam gydytojui ar odontologui, skiriančiam jums vaistų (arba vaistus išduodančiam vaistininkui), pasakykite, kad vartojate NOVYNETTE. Jie galės patarti, ar Jums tam tikrą laiką reikės papildomų kontracepcijos priemonių (pvz., prezervatyvų).

Kai kurie vaistai turi įtakos NOVYNETTE koncentracijai kraujyje, dėl jų vartojimo gali susilpnėti nuo nėštumo apsaugantis poveikis, jie gali sukelti netikėtą kraujavimą. Jiems priskiriami:
vaistai nuo:
· epilepsijos (pvz., primidonas, fenitoinas, barbitūratai, karbamazepinas, okskarbazepinas, topiramatas, hidantoinai,felbamatas),
· tuberkuliozės (pvz., rifampicinas, rifabutinas), 
· ŽIV ir hepatito C virusų (taip vadinami proteazių inhibitoriai ir nenukleozidiniai atvirkštinės transkriptazės inhibitoriai, pvz., ritonaviras, nevirapinas, efavirenzas) ar kitų infekcijų (pvz., grizeofulvinas), 
· padidėjusio kraujospūdžio plaučių kraujagyslėse (bozentanas),
· miego sutrikimų (modafinilis),
· augaliniai preparatai, kurių sudėtyje yra jonažolės. Jei vartojate NOVYNETTE ir norite vartoti jonažolės preparatą, prieš pradėdama pasitarkite su gydytoju. 

NOVYNETTE gali turėti įtakos kitų vaistų poveikiui, pvz.:
ciklosporino (imunitetą slopinantis vaistas),
lamotrigino (priešepilepsinis vaistas), gali padažnėti traukuliai,
Prieš vartodamos bet kurį vaistą, pasitarkite su gydytoju arba vaistininku.

Prieš atliekant kraujo tyrimą
Gydytojui ar laboratorijos personalui būtinai pasakykite, kad vartojate NOVYNETTE, nes preparatas gali turėti įtakos kai kurių laboratorinių tyrimų rezultatams.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.
Nėštumo metu NOVYNETTE vartoti draudžiama. Jei vartodama NOVYNETTE pastojote ar manote, kad galėjote pastoti, nutraukite NOVYNETTE vartojimą ir pasitarkite su gydytoju.
Žindymo laikotarpiu NOVYNETTE vartoti negalima. Jei žindote ir norite vartoti kontracepcines tabletes, pasitarkite su gydytoju.

Vairavimas ir mechanizmų valdymas 
Vartojant NOVYNETTE galima vairuoti ir valdyti mechanizmus.

NOVYNETTE sudėtyje yra laktozės (pieno cukraus). 
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį, prieš pradėdama vartoti šį vaistą.


 Kaip vartoti NOVYNETTE

Visada vartokite šį vaistą tiksliai kaip nurodė gydytojas arba vaistininkas. Jei abejojate, kreipkitės į gydytoją arba vaistininką.

Kiekvienoje NOVYNETTE pakuotėje yra viena arba trys lizdinės plokštelės su užrašu, kuriose yra po 21 tabletę. Lizdinės plokštelės sukurtos taip, kad būtų lengviau prisiminti, kaip vartoti tabletes.
Pakuotėje pažymėtos savaitės dienos, kuriomis reikia vartoti kiekvieną tabletę. Kasdien 21 dienas vartokite po vieną tabletę rodykle pažymėta kryptimi, kol lizdinė plokštelė ištuštės.
Tada 7 dienas tablečių nevartokite. Per tas 7 dienas, 2-ąją arba 3-ąją dieną prasidės mėnesines primenantis kraujavimas. 
Kitą pakuotę pradėkite 8-ąją dieną (po 7 dienų pertraukos), net jei kraujavimas dar nesibaigęs. Jei NOVYNETTE vartosite kaip nurodyta, visada pradėsite naują pakuotę tą pačią savaitės dieną ir mėnesinės prasidės tą pačią mėnesio dieną.
Stenkitės tabletes vartoti kasdien maždaug tuo pat metu. Gali būti patogiau jas vartoti iš kart atsikėlus ryte arba prieš einant miegoti vakare.

Tabletę nurykite nekramtytą, jei reikia, užsigerkite vandeniu.

Vartojimo pradžia
Jei hormoninių kontraceptikų anksčiau (paskutinįjį mėnesį) nevartota
Pirmąją tabletę reikia išgerti ciklo dieną, t.y., pirmąją mėnesinių dieną. Pirmąją tabletę Pradėkite nuo tabletės, kuri lizdinėje plokštelėje pažymėta ta diena (pvz., jei mėnesinės prasidėjo antradienį, pradėkite nuo tabletės, kuri plokštelėje pažymėta A). Toliau vartokite tabletes rodyklės kryptimi, kasdien po vieną tabletę, kol lizdinė plokštelė taps tuščia. 
Jei pradedate vartoti 2-5 mėnesinių dieną, reikia naudoti papildomą kontracepcijos priemonę (pvz., prezervatyvą) pirmąsias 7 tablečių vartojimo dienas, bet tai galioja tik pirmajai pakuotei. Kitų kontraceptinių priemonių nereikia 7 dienų pertraukos metu, jei 21 tabletę suvartojote kaip nurodyta ir kitą pakuotę pradėjote vartoti laiku.

Vartojimas vietoj kitų sudėtinių kontraceptikų
Iš pradžių reikia baigti gerti visas pirmesniojo kontraceptiko pakuotėje esančias tabletes, o kitą dieną pradėti gerti NOVYNETTE. Pertraukos tarp pakuočių daryti nereikia, nei laukti kitų mėnesinių. Papildomų kontracepcijos priemonių tuomet irgi nereikia. Jeigu anksčiau vartoto preparato pakuotėje yra ir neveiklių tablečių, NOVYNETTE galima pradėti gerti kitą dieną po paskutinės veikliosios tabletės išgėrimo, bet ne vėliau kaip kitą dieną po įprastinės ankstesnių kontraceptinių tablečių pertraukos (arba po ankstesnio kontraceptiko paskutinės neveiklios tabletės išgėrimo). Jei kyla abejonių ar klausimų, kreipkitės į gydytoją arba vaistininką.

Vartojimas vietoj kontraceptinių tablečių, kurių sudėtyje yra tik progestagenų (mini piliulės)
Vien progestagenų turinčių tablečių vartojimą galima nutraukti bet kurią dieną ir kitą dieną pradėti gerti NOVYNETTE, tačiau pirmąsias 7 tablečių vartojimo dienas lytiškai santykiaudamos, patikimesnei apsaugai reikia papildomų kontraceptinių priemonių (pvz., prezervatyvo).  

Vartojimas vietoje švirkščiamųjų, implantuojamųjų kontraceptikų 
NOVYNETTE reikia pradėkite gerti tada, kai reikia švirkšti kitą kontraceptiko dozę, ar implanto išėmimo dieną. Pirmąsias 7 dienas, lytiškai santykiaudamos, turite naudotis papildomomis  kontracepcijos priemonėmis (prezervatyvu ar spermicidiniu preparatu). 

Vartojimas po gimdymo, persileidimo ar nėštumo nutraukimo
Po gimdymo, persileidimo ar nėštumo nutraukimo gydytojas gali Jums patarti vartoti kontraceptikų. NOVYNETTE galima pradėti vartoti iš karto po persileidimo ar nėštumo nutraukimo per pirmuosius tris nėštumo mėnesius. Tokiu atveju papildomų kontracepcijos priemonių nereikia. Po gimdymo arba nėštumo nutraukimo antrąjį nėštumo trimestrą, gydytojas Jums patars, kaip vartoti tabletes.

Pamiršus pavartoti NOVYNETTE
Jei pamiršote išgerti NOVYNETTE, laikykitės žemiau pateiktų nurodymų.

Jei vieną tabletę vėluojate išgerti 12 valandų arba mažiau
Išgerkite tabletę tuoj pat, kai tik prisiminėte, toliau tabletes vartokite įprasta tvarka. Gali būti, kad tą pačią dieną teks išgerti dvi tabletes. Jūs vis dar būsite apsaugota nuo nėštumo.

Jei tabletę vėluojate išgerti daugiau nei 12 valandų
Jei praeina daugiau nei 12 valandų, kontraceptinis poveikis gali susilpnėti, todėl būtina naudoti papildomą kontracepcijos būdą. Kuo daugiau tablečių iš eilės neišgėrėte, tuo didesnė rizika, kad kontraceptinis poveikis susilpnės. 

Jei pamiršote išgerti daugiau nei vieną tabletę, pasitarkite su gydytoju.

Pamiršus išgerti tabletę pirmąją vartojimo savaitę
Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Tada 7 dienas teks naudoti barjerinę kontracepcijos priemonę (pvz. prezervatyvą). Jeigu per savaitę, prieš pamiršdama išgerti tabletę, lytiškai santykiavote, galite pastoti. Nedelsdama kreipkitės į gydytoją. Kuo daugiau tablečių iš eilės neišgėrėte, tuo didesnė rizika pastoti. 

Pamiršus išgerti tabletę antrąją vartojimo savaitę 
Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Jei 7 ankstesnes dienas tabletes vartojote kaip nurodyta, kontraceptinis tablečių poveikis išlieka. Papildomų kontraceptinių priemonių nereikia. Tačiau jei ankstesnes dienas vartojote netinkamai, arba praleidote daugiau nei vieną tabletę, 7 dienas būtina naudoti papildomas kontraceptines priemones.

Pamiršus išgerti tabletę trečiąją vartojimo savaitę 
Rizika pastoti didėja artėjant pertraukai, kurios metu tablečių nevartosite. Šią riziką galima sumažinti, keičiant tablečių vartojimą. Elkitės vienu iš dviejų toliau nurodytų būdų. Papildomų kontraceptinių priemonių nereikia, jei prieš pamirštą tabletę ankstesnes 7 dienas tabletės buvo vartotos tinkamai. Jei prieš pamirštą tabletę ankstesnes 7 dienas tabletės buvo vartotos netinkamai, elkitės vienu iš dviejų toliau nurodytų būdų. Sekančias 7 dienas papildomai  reikia naudoti barjerinę kontraceptinę priemonę (pvz., prezervatyvą).
1. Pamirštąją tabletę išgerkite tuoj pat prisiminusi (net ir tokiu atveju, jeigu vienu metu reikės išgerti dvi tabletes), o kitas ‑ gerkite įprastu laiku. Baigusi pakuotę, iš karto pradėkite vartoti kitos pakuotės tabletes, t. y. kitos pakuotės tabletes pradėkite vartoti be pertraukos. Nutraukimo kraujavimo gali nebūti tol, kol baigsite vartoti visas kitos pakuotės tabletes, tačiau vartojimo dienomis gali būti tepimas arba negausus kraujavimas.
arba 
1. Likusių tablečių nebegerkite, padarykite 7 dienų arba trumpesnę pertrauką (įskaitant dienas, kai tablečių neišgėrėte) ir tada pradėkite vartoti kitos pakuotės tabletes. 

Jeigu suvartojote ne visas pakuotės tabletes ir per pirmą įprastinę pertrauką mėnesinių nėra, galite būti pastojusi. 

Jeigu sutriko virškinimo trakto veikla 
Jeigu per 3‑4 val. po tabletės suvartojimo pradėjote vemti ar smarkiai viduriuojate, gali absorbuotis ne visos veikliosios tabletės medžiagos. Tokiu atveju elkitės taip, kaip rekomenduojama elgtis, pamiršus išgerti tabletę. Jei vemiate arba viduriuojate, kol sutrikusi  virškinimo trakto veikla ir dar kitas 7 dienas  lytinių santykių metu naudokite papildomas kontraceptines priemones (pvz., prezervatyvą).

Jeigu norite pavėlinti ar paankstinti mėnesines 
Jeigu norite pavėlinti ar paankstinti mėnesines, pasitarkite su gydytoju.

Jeigu norite pavėlinti mėnesines 
Mėnesines galite pavėlinti, jeigu užbaigusi vieną pakuotę nedarysite pertraukos ir pradėsite gerti kitos NOVYNETTE pakuotės tabletes. Jas galima vartoti norimą laikotarpį, kol baigsite antros pakuotės tabletes. Geriant tabletes iš antrosios pakuotės, gali prasidėti tepimas arba negausus kraujavimas. Kitos pakuotės tabletes pradėkite gerti po įprastinės 7 dienų pertraukos. 

Jeigu norite paankstinti pirmąją mėnesinių dieną 
Vartojant NOVYNETTE tabletes tinkamai, mėnesinės prasidės kas 4 savaites maždaug tą pačią mėnesio dieną. Norėdamos pakeisti dieną, galite sutrumpinti 7dienų pertrauką (ilginti jos niekada negalima). Pavyzdžiui, jeigu mėnesinės paprastai prasideda penktadienį, o norite, kad jos prasidėtų antradienį, t. y. trimis dienomis anksčiau, pradėkite gerti kitos NOVYNETTE pakuotės tabletes irgi 3 dienomis anksčiau. Kuo trumpesnė pertrauka, tuo didesnė tikimybė, kad mėnesinių gali ir nebūti. Tada, vartojant kitos pakuotės tabletes, gali prasidėti tepimas arba negausus kraujavimas. 

Jeigu prasidėjo neįprastas kraujavimas 
Vartojant bet kurias kontraceptines tabletes, kelis pirmuosius mėnesius gali nereguliariai kraujuoti iš makšties (t. y. tepti arba kraujuoti) tarp mėnesinių. Paprastai dėl to nerimauti nereikia, tai praeina per 1-2 dienas. Kontraceptines tabletes vartokite, kaip įprasta, ir ši problema išnyks kai suvartosite keletą pirmųjų pakuočių. 
Jeigu kraujavimas atsinaujina, trikdo arba užsitęsia, kreipkitės į gydytoją. 

Jeigu nėra mėnesinių 
Jeigu tinkamai gėrėte visas pakuotės tabletes, ciklo metu nevėmėte, smarkiai neviduriavote, nevartojote kitų vaistų, pastojimo tikimybė labai maža. Toliau gerkite NOVYNETTE tabletes, kaip įprasta. 

Jeigu mėnesinių nėra du ciklus iš eilės, galite būti pastojusi. Nedelsdama kreipkitės į savo gydytoją. NOVYNETTE tablečių tol, kol gydytojas nenustatys, kad nepastojote. 

Ką daryti pavartojus per didelę NOVYNETTE dozę?
Jei vienu kartu išgėrėte daugiau NOVYNETTE tablečių, mažai tikėtina, kad tai Jums pakenks, tačiau gali prasidėti pykinimas, vėmimas ar kraujavimas iš makšties. Jei taip nutiktų, kreipkitės į gydytoją. Jis pasakys, ką reikia (ir ar reikia) daryti. 

Nustojus vartoti NOVYNETTE
NOVYNETTE vartojimą galite nutraukti bet kada. Jeigu NOVYNETTE nebevartojate todėl, kad norite pastoti, patariama naudoti kitas kontraceptines priemones, kol prasidės natūralios mėnesinės ir tik tada mėginti pastoti. Taip gydytojas galės tiksliau numatyti, kada gims kūdikis. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


[bookmark: _Toc129243142][bookmark: _Toc129243267]Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Jeigu pasireiškė šalutinis poveikis, ypač jeigu jis sunkus ir nepraeinantis, arba atsirado sveikatos būklės pakitimas, kurį, Jūsų nuomone, galėjo sukelti NOVYNETTE, pasakykite gydytojui.
Visoms moterims, vartojančioms sudėtinius hormoninius kontraceptikus, kraujo krešulių venose (venų tromboembolijos (VTE)) arba kraujo krešulių arterijose (arterijų tromboembolijos (ATE)) rizika yra padidėjusi. Išsamesnė informacija apie įvairią riziką, susijusią su sudėtinių hormoninių kontraceptikų vartojimu, pateikiama 2 skyriuje „Kas žinotina prieš vartojant NOVYNETTE“.

Dažnas šalutinis poveikis (gali pasireikšti mažiau kaip 1 iš 10 vartotojų): prislėgta nuotaika, nuotaikos kaita, galvos skausmas,  pykinimas, pilvo skausmas,  krūtų jautrumas ir skausmas, kūno svorio padidėjimas.

Nedažnas šalutinis poveikis (gali pasireikšti mažiau kaip 1 iš 100 vartotojų): skysčių susilaikymas, susilpnėjęs lytinis potraukis, migrena vėmimas, viduriavimas, bėrimas, dilgėlinė, krūtų padidėjimas.

Retas šalutinis poveikis (gali pasireikšti mažiau kaip 1 iš 1000 vartotojų): padidėjęs jautrumas, sustiprėjęs lytinis potraukis, kontaktinių lęšių sąlygotas akių sudirginimas, odos sutrikimai (mazginė eritema, daugiaformė eritema), nenormalios išskyros iš makšties, išskyros iš krūtų, kūno svorio sumažėjimas.
· Kenksmingi kraujo krešuliai venoje ar arterijoje, pvz.:
· kojoje ar pėdoje (t. y., GVT);
· plaučiuose (t. y., PE);
· širdies priepuolis (miokardo infarktas);
· insultas;
· mikroinsultas arba trumpalaikiai į insultą panašūs simptomai, vadinami praeinančiuoju smegenų išemijos priepuoliu (PSIP);
· kraujo krešuliai kepenyse, skrandyje, žarnyne, inkstuose ar akyje.
Kraujo krešulio susidarymo tikimybė gali būti didesnė, jeigu yra kitų veiksnių, kurie didina šią riziką (daugiau informacijos apie veiksnius, kurie didina kraujo krešulio susidarymo riziką, ir apie kraujo krešulio simptomus pateikiama 2 skyriuje).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


2. Kaip laikyti NOVYNETTE

[bookmark: _Toc129243144][bookmark: _Toc129243269]Šį vaistą laikykite vaikams nepastebimoje ir nepasiekiamoje vietoje.

Laikyti žemesnėje kaip 30 C temperatūroje, gamintojo pakuotėje.

Ant etiketės po „Tinka iki“, dėžutės ir lizdinės plokštelės  po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba  su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


   Pakuotės turinys ir kita informacija

NOVYNETTE sudėtis
Veikliosios medžiagos yra dezogestrelis ir etinilestradiolis. Vienoje plėvele dengtoje tabletėje yra 150 mikrogramų dezogestrelio ir 20 mikrogramų etinilestradiolio.
Pagalbinės medžiagos: 
Tablečių šerdis: visų racematų alfa-tokoferolis,  chinolino geltonasis (E104), magnio stearatas, stearino rūgštis, koloidinis bevandenis silicio dioksidas, povidonas,  bulvių krakmolas, laktozė monohidratas.
Tablečių plėvelė: Propilenglikolis, makrogolis 6000, hipromeliozė.

NOVYNETTE išvaizda ir kiekis pakuotėje
NOVYNETTE yra gelsvos, apvalios, išgaubtos, 6 mm skersmens, vienoje pusėje yra žyma P9, kitoje – RG.
Tabletės supakuotos į lakuotą, žymėtą, kietos aliuminio folijos ir kietą PVC/PVDC folijos lizdinę plokštelę.
Vienoje lizdinėje plokštelėje yra 21 tabletė, vienoje kartoninėje dėžutėje – 1 lizdinė plokštelė, pakuotės lapelis  ir laikymo dėklas.

Ant lizdinės plokštelės pateiktų santrumpų paaiškinimai:
Lu – Pirmadienis	Vi –  Penktadienis
Ma – Antradienis	Sb – Šeštadienis
Mi – Trečiadienis	Du – Sekmadienis
Jo – Ketvirtadienis

Registruotojas ir gamintojas

Registruotojas  eksportuojančioje valstybėje
Gedeon Richter Plc.
Gyömrői út 19-21
1103 Budapest
Vengrija

Gamintojas
Gedeon Richter Plc.
Gyömrői út 19-21
1103 Budapest
Vengrija

Lygiagretus importuotojas 
UAB „Limedika“
Gedimino g. 13, LT-44318 Kaunas
Lietuva

Perpakavo 
BĮ UAB „Norfachema“
Vytauto g. 6, Jonava
Lietuva

[bookmark: _GoBack]Šis pakuotės lapelis paskutinį kartą peržiūrėtas 2016-07-20.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

Lygiagrečiai importuojamas vaistinis preparatas skiriasi nuo referencinio vaistinio preparato pagalbinėmis medžiagomis ir laikymo sąlygomis: lygiagrečiai importuojamame vaistiniame preparate yra chinolino geltonojo (E104), preparatą rekomenduojama laikyti gamintojo pakuotėje.

